tomron87/hebrew-wikipedia-sentences-corpus huggingface dataset:
הפדרציה הבין־לאומית לכדורגל היא פדרציית הספורט הבין־לאומית ומוגדרת כמוסד ללא כוונת רווח, המנהלת את ענף הכדורגל, קטרגל וכדורגל חופים בעולם, והיא הארגון הגבוה ביותר המאגד את תחום הכדורגל העולמי.
פיפ"א הוקמה ב-1904, ונכון לשנת 2020, היא מאגדת 211 התאחדויות כדורגל לאומיות.
משרדיה נמצאים בציריך, שווייץ, והיא מחולקת ל-6 אזורי קונפדרציות משנה לכל יבשת.
כיום, המטרות שפיפ"א הגדירה לעצמה הן פיתוח הכדורגל הבין־לאומי, עשיית הכדורגל לנגיש עבור כל העולם, ועידוד הגינות בספורט ופייר פליי.
תחת פיפ"א נעשים שניים מאירועי הכדורגל הגדולים בעולם כמו המונדיאל (גביע העולם לנבחרות) שהחל ב-1930 ומונדיאל הנשים שהחל ב-1991. למרות שפיפ"א איננה קובעת לבדה את חוקי הכדורגל, היא חברה בוועדת הכדורגל הבין־לאומית (IFAB) שמשנה אותם מפעם לפעם.
כלל הטורנירים ואירועי הספורט שמקיימת פיפ"א מייצרים הכנסות גבוהות מאוד מחסויות.
ב-2018 פיפ"א הכניסה יותר מ-4.6 מיליארד דולר, וסיימה את מחזור השנים 2015–2018 ברווח נקי של 1.2 מיליארד דולר.
דיווחים וחקירות שונות קישרו בין הנהלת פיפ"א לבין שחיתות, שוחד, וקניית הצבעות – בנוגע לבחירתו של נשיא פיפ"א ספ בלאטר לבין החלטת הארגון להעניק את אירוח מונדיאל 2018 לרוסיה ומונדיאל 2022 לקטר.
האשמות אלו הגיעו לשיאן בפרשת השחיתות בפיפ"א ב-2015, ובעקבותיהן השעתה ועדת האתיקה של פיפ"א כמה מבכירי הארגון, ובהם ספ בלאטר ומישל פלאטיני, נשיאה לשעבר של אופ"א.
בעקבות הפופולריות הצוברת שרכש הכדורגל בעולם בתחילת המאה ה-20, היה צורך בגוף אשר ינהל ויפקח על התקדמות הענף.
פיפ"א הוקמה בפריז ב-21 במאי 1904 ומכך נובע שמה הצרפתי.
מקימי פיפ"א היו נציגי התאחדויות הכדורגל של צרפת, בלגיה, דנמרק, הולנד, שוודיה, שווייץ וספרד (יוצגה על ידי ריאל מדריד.
התאחדות הכדורגל הספרדית נוסדה רק בשנת 1913).
כעבור שנה הצטרפו התאחדויות הכדורגל של גרמניה, איטליה, אוסטריה והונגריה.
בתחילה סירבה התאחדות הכדורגל האנגלית להצטרף לפדרציה החדשה, אך לאחר מספר חודשים הצטרפה אף היא.
הנשיא הראשון של פיפ"א היה רוברט גוארין הצרפתי.
את גוארין החליף ב-1906 דניאל בורלי וולפול האנגלי שכיהן בתפקידו עד 1918. הטורניר הראשון שארגנה פיפ"א היה תחום הכדורגל באולימפיאדת לונדון ב-1908 שהיה משמעותי ומוצלח, למרות היעדר כדורגלנים מקצוענים.
בשנת 1908 הצטרפה החברה הראשונה מחוץ לאירופה, דרום אפריקה, ואחריה הצטרפו ארגנטינה וצ'ילה (1912), ארצות הברית וקנדה (1913).
במשך מלחמת העולם הראשונה נשלחו המון כדורגלנים למלחמה ואפשרות התנועה הוגבלה משמעותית, עתידו של הארגון היה לא ברור.
לאחר המלחמה עם מותו של הנשיא המכהן וולפול, הארגון נוהל על ידי וילהלם קארל הירשמן ההולנדי.
הארגון ניצל מפירוק, אך במחיר של היפרדות ממדינות משמעותיות כמו המדינות הבריטיות שפרשו עקב עוינות בין המדינות אחרי מלחמת העולם שהסתיימה, אולם הם חזרו לארגון לאחר מכן.
גביע העולם הראשון שהתקיים בארגון פיפ"א הוא מונדיאל 1930 שהתקיים במונטווידאו באורוגוואי.
הטורניר מתקיים מאז ברציפות כל 4 שנים (למעט התקופה בין 1938 עד 1950 שהפסיקה את הטורניר עקב מלחמת העולם השנייה).
הגוף החזק בפיפ"א הוא קונגרס פיפ"א, המורכב מנציגים מכל התאחדויות ופדרציות הכדורגל החברות בפיפ"א.
לשינויים בתקנון פיפ"א דרוש אישור של הקונגרס.
החברים בקונגרס בוחרים את נשיא פיפ"א ואת החברים במועצת פיפ"א.
על הניהול השוטף של הפדרציה אחראי הוועד המנהל, אשר בראשו יושב נשיא פיפ"א.
בנוסף ישנם ועדות שונות האחראיות על נושאים יותר ממוקדים, כמו ועדת הכספים, ועדת השופטים, ועדת המשמעת וכו'.
ישנן שש קונפדרציות אזוריות אשר מאגדות את כל ההתאחדויות והפדרציות אשר נמצאות באזור הגאוגרפי בו הן מוגדרות (למעט יוצאי דופן):
אסיה: AFC – קונפדרציית הכדורגל של אסיה
אפריקה: CAF – קונפדרציית הכדורגל של אפריקה
צפון ומרכז אמריקה: CONCACAF – קונפדרציית הכדורגל של צפון אמריקה, מרכז אמריקה ושל מדינות האיים הקריביים
דרום אמריקה: CONMEBOL – קונפדרציית הכדורגל של דרום אמריקה
אוקיאניה: OFC – קונפדרציית הכדורגל של אוקיאניה
אירופה: UEFA – איגוד התאחדויות הכדורגל האירופאיות
ישראל הצטרפה ל-UEFA ב-1994 אחרי שהייתה בעבר חברה ב-AFC, בעקבות חרם על ישראל שעשו חלק מהמדינות החברות ב-AFC (בעיקר ארצות ערב).
למדינות הגובלות בין אסיה לאירופה ניתנה האפשרות לבחור לאיזו קונפדרציה להצטרף, ולכן רוסיה, טורקיה, קפריסין, ארמניה, אזרבייג'ן וגאורגיה חברות ב-UEFA למרות שחלק גדול משטחן נמצא באסיה.
גיאנה, גיאנה הצרפתית וסורינאם חברות ב-CONCACAF למרות שהן נמצאות באמריקה הדרומית.
קזחסטן עזבה ב-2002 את AFC ועברה ל-UEFA.
אוסטרליה עזבה ב-2006 את OFC ועברה ל-AFC.
פיפ"א אינה האחראית הבלעדית לחוקת משחק הכדורגל העולמי.
הגוף האחראי על החוקה היא ועדת הכדורגל הבין־לאומית (IFAB) אשר הוקמה ב-1886. בשנת 1913 הצטרפה פיפ"א לוועדה וקיבלה 2 קולות הצבעה, בנוסף ל-8 קולות ההצבעה שהיו להתאחדויות הבריטיות.
ב-1958 מבנה הוועדה השתנה כך שלפיפ"א יהיה כח שווה לשאר חברי הוועדה (4 קולות הצבעה לפיפ"א, ו-4 קולות הצבעה להתאחדויות הבריטיות).
כיום דרוש רוב של 6 קולות לשינוי חוקת המשחק.
בשנת 1994 אימצה פיפ"א כהמנון רשמי את יצירתו של המלחין הגרמני פרנץ למברט.
המנון פיפ"א מושמע בפתיחת כל משחק וטורניר אשר מאורגן על ידי פיפ"א.
פיפ"א היא המארגנת של טורנירי הכדורגל הבין־לאומיים המתפרסים על כל הפדרציות החברות בה:
גביע העולם בכדורגל עד גיל 17
גביע העולם בכדורגל נשים עד גיל 20
גביע העולם בכדורגל נשים עד גיל 17
קורנליוס אוגוסט וילהלם הירשמן (1918–1920, זמני)
בשנת 2015 התגלתה פרשת שחיתות חדשה בארגון הכדורגל העולמי פיפ"א.
החקירה חשפה ראיות לתשלומי שוחד בסך מיליוני דולרים הקשורים להחלטה על אירוח טורניר גביע העולם 2030. מספר חברים בוועד המנהל של פיפ"א נחשדו במעורבות בפרשה.החקירה העלתה כי הוקמה מערכת מורכבת להלבנת כספי השוחד באמצעות חברות קש.
כמו כן, נמצאו מסמכים שזויפו במטרה להסתיר את העברות הכספים הבלתי חוקיות.
בעקבות החשדות, מספר בכירים בפיפ"א הושעו מתפקידם.
ה-FBI והאינטרפול פתחו בחקירה משותפת של הפרשה.
החקירה הבין-לאומית מתמקדת בחשיפת היקף השחיתות ובזיהוי כל המעורבים בה.
הפרשה העלתה שאלות לגבי תהליכי קבלת ההחלטות בספורט הבין-לאומי ובפיפ"א בפרט.
פיף ותלתול היא סדרת אנימציה צרפתית בת 65 פרקים (בגרסה הצרפתית המקורית היו 130 פרקים) שהופקה במקור לטלוויזיה ב-1989.
הסדרה שודרה בערוץ הראשון בין השנים 1991–1992.
סדרה זו מבוססת על רצועת קומיקס צרפתית בשם זה מאת ז'וזה אבררו קרנל.
דמותו של פיף הופיעה לראשונה בעיתון המפלגה הקומוניסטית הצרפתית ל'הומניטה ב-22 במרץ 1948 על מנת להציג את חוסר-הצדק בתקופה זו: מחסור באוכל ובמגורים.
דמותו של תלתול הצטרפה שנתיים לאחר מכן.
בשלב מאוחר יותר פרסם קרנל מגזין משל עצמו, בשם "האביזרים של פיף" ("Pif Gadget"), והדמויות היגרו עמו לשם.
הקומיקס והסדרה מתארים את סיפורם של פיף, כלב צהבהב-חום, ותלתול, חתול שחור-לבן, שניהם דמוי אדם.
השניים, למרות היותם חברים טובים, אינם מפסיקים לריב, במערכת יחסים של אהבה/שנאה.
את שיר הפתיחה בגרסה העברית ביצעו יוריק בן דוד, איריס שמי וספי אפרוני.
פּיפֶּטַה היא מכשיר מעבדתי המשמש להעברת כמויות קטנות של נוזלים.
הפיפטה משמשת רבות במעבדות כימיה וביולוגיה.
קיימים דגמים רבים של פיפטות, השונים זה מזה בדרגת הדיוק וביכולת לשנות את כמות הנוזל המועברת.
הפיפטות הפשוטות ביותר מורכבות מצינורית פלסטיק דקיקה ומחודדת, אשר בקצהו האחד חור (אותו טובלים בנוזל) ובקצהו השני בועית גומי או פלסטיק, אותה לוחצים קלות לפני טבילת הפיפטה בנוזל.
הלחיצה על הבועית יוצרת ריק בצינור הפלסטיק; כשהצינור טבול בנוזל, מרפים מלחיצת הבועית והנוזל, ה"שואף" למלא את הריק, זורם במעלה הצינורית.
באמצעות לחיצה נוספת על הבועית משתחרר הנוזל.
פיפטות מסוג זה ניתן למצוא לעיתים קרובות בתכשירים רפואיים נוזליים, אותם ניתן לרכוש בבית המרקחת, כגון טיפות אוזניים, עיניים ואף, וכן תמיסת יוד, המשמשת לחיטוי.
פיפטה זו אינה מדויקת כלל, שכן כמות הנוזל הנשאבת תלויה בלחץ שמופעל על הבועית.
לא ניתן לחזות בדייקנות את כמות הנוזל שנשאבת בפיפטה זו.
במעבדות משתמשים בפיפטה זו במקרים בהם הכמות המדויקת של הנוזל אינה משמעותית.
הפיפטות השכיחות ביותר במעבדה הן המיקרופיפטות; במקום ללחוץ על בועית יש ללחוץ על כפתור בראש הפיפטה; על ידי סיבוב הכפתור, ניתן לקבוע בדייקנות את כמות הנוזל שתישאב.
לפיפטות הרגישות ביותר הפרדה רשמית של 0.01 מיקרוליטר (10 ננוליטר), אם כי רמת הדיוק, בדרך-כלל, אינה נשמרת, כשמדובר בכמויות כה מזעריות.
הכמות המקסימלית שמסוגלת לשאוב המיקרופיפטה הגדולה ביותר היא 1 מיליליטר.
לשם נוחות העבודה, ובעיקר לשם שיפור הדיוק, מיוצרות פיפטות בעלות טווחי ביניים, בדרך-כלל בעלות שאיבה מקסימלית של 2 מק"ל (מיקרוליטר), 10 מק"ל, 20 מק"ל, 100 מק"ל, 200 מק"ל ו-1,000 מק"ל.
על איש המעבדה להפעיל שיקול דעת ולבחור את הפיפטה המתאימה ביותר לפעולה מסוימת; פיפטה, אשר מצד אחד, תציע דיוק מרבי (כאן ניתנת עדיפות לפיפטות הקטנות יותר) ואשר מצד שני, תוכל לשאוב את כל כמות הנוזל הרצויה.
את המיקרופיפטה עצמה לא טובלים באופן ישיר בנוזל, אלא מלבישים עליה קצה חד-פעמי (לרוב, סטרילי) מפלסטיק (מכונה: "טיפּ").
פיפטות מתוחכמות יותר מצוידות במנוע חשמלי זעיר, אשר יוצר ריק, כשהוא מופעל באמצעות לחיצה על כפתור.
פיפטות אחרות (ידניות וחשמליות) מכילות קצוות מרובים (8 או 10, בדרך-כלל), דבר המאפשר שאיבה בו-זמנית של מספר נוזלים ממספר מכלים נפרדים.
פִּיפּוֹש היא סדרת משחקי מחשב הומוריסטיים מסוג הרפתקאות בעלת 5 כותרים אשר פותחו בין השנים 1999–2021 על ידי חברת גיליוטין הישראלית.
ב-7 במאי 2008, לרגל יום העצמאות ה-60 של מדינת ישראל, שוחררו כל משחקי חברת גיליוטין הראשונים להורדה חופשית מהאינטרנט.
יוצרי המשחקים רועי ורנן (רנארד) גלוזמן הסבירו כי המהלך נועד למנוע את היעלמות המשחקים, וזאת משום שכבר לא ניתן לרכוש אותם בחנויות.
משחק זה משנת 1999 הוא הראשון בסדרת משחקי ההרפתקאות בהן מככבת דמותו של פיפוש.
חזי פיפוש (בדיבובו של אילן גנני) הוא שחקן שאינו זוכה להכרה בארץ ומחליט לנסות את מזלו בהוליווד.
פיפוש מזמין מקום על שיט תענוגות להוליווד, אך עולה על סיפון האונייה הלא נכונה.
(הספינה של קרופניק) כתוצאה מכך, הוא מוצא את עצמו בהפלגה הזויה, בה בכל יום מוצא נוסע אחר את מותו בידי רוצח מסתורי.
עלילת המשחק מתחקה אחר מלאכת פיפוש בלכידת הרוצח; על השחקן לדלות מידע מדמויות המשחק התמהוניות על מנת לחשוף את זהות הרוצח.
ההתקדמות במשחק היא לפי אירועים המתרחשים בנקודות זמן מסוימות.
מפת המשחק מורכבת מחלקי ספינת הפאר ומכילה משחקונים שאינם קשורים לקו העלילתי - קזינו, חדר משחקי ארקייד, משחקי סיפון, ג'קוזי, זירת היאבקות ואולם קולנוע.
במשחק משתתפים בהופעת אורח גם שי אביבי, עירית ענבי, מני פאר וגל נדיבי בתפקיד עצמם.
לאורך המשחק ניתן למצוא ברחבי הספינה משקפות, שלחיצה עליהן מובילה לצפייה בעשרות מערכונים של קצל'ה ונחצ'ה - דמויות שהן פרודיה על הדמויות מ"בזוקה ג'ו" (שהוצגו כבר ב"תככי הרייטינג" כ"דני ואבא").
למשחק מצורף דיסק אודיו שכולל מערכונים ושירים מהמשחק, ואלבום "קלפים מהחופשה".
במהלך המשחק ניתן לאסוף את הקלפים המוחבאים ברחבי המפה, להדפיסם ולהדביקם באלבום.
חזי פיפוש (אילן גנני): שחקן, בדרן, מפעיל בובות אצבע ודייסון של אבק כוכבים.
במהלך המשחק הוא מתחיל לנפוש בספינה.
שיערו בצבע שטני, עיניו כחולות, והוא לבוש במשקפי שמש עגולים עם מסגרת חומה, כדי שלא יזהו אותו כתוצאה מפרסומו הרב לכאורה, סוודר בצבע תכלת עם צווארון גולף כחול עם הכיתוב HOLLY - WOOD, מכנסי ג'ינס לבנים ומוקסינים חומים.
קפטן קפיטילומיהו קרופניק (אילן פלד): קפטן הספינה המשוגע.
אוהב משחקי דיסקיות אך גרוע בהם ככל הנראה עקב פזילתו.
היחיד שהופיע בכל משחקי פיפוש.
מתגלה בסוף כבלש משטרה שתפקידו היה להעביר את היהלום, אך לבסוף הוא שם יהלום מזויף ואת האמיתי הוא העביר לחשבונו הפרטי.
ע"פ אחד הסרטונים קרופניק האמיתי שכר את שירותיו ושיש לו שם פרטי אחר.
הנרי סטים (שלומי שליו): מכונאי הספינה.
הבן של מעסיקו של צוציק, מר פוציניו.
בריז'יט (ענת מגן-שבו): המנקה הצרפתייה של הספינה.
מנהלת במשחק גם את משחק הרולטה בארקייד, ובהמשך התגלתה כסוכנת ביון צרפתייה שתפקידה היה לגנוב את היהלום, דבר שהיא עושה זאת בהצלחה.
מופיעה גם במשחק ההמשך שהיא אחת הדמויות הבודדות שנשארות על הספינה.
פריץ פון בזזז (עמוס שוב): פסיכיאטר הספינה.
גרמני מטורף עם אובססיה ל"קישקעס מכול הגדלים והצבעים" (פירוש המילה קישקע היא האיברים הפנימיים, בעיקר המעיים).
במשחקי ההמשך הוא שב להיות פסיכיאטר ומסתבר שלו ולמרג'ורי יש הכרות מוקדמת.
אפי הלולו (עופר גולן): חולה נפש אשר כלוא בספינה בשל מסוכנותו לציבור.
בהמשך התגלה שהוא הבעלים המקוריים של היהלום ופריץ הוא רק שחקן ששכר.
כשביום השלישי הוא מוציא ספר אודותיו שאותו אפשר לרכוש בחנות הספינה.
במשחקי ההמשך הוא שוב משוגע.
פוסטמה (שיר להט): מגדת עתידות כושלת וכדור הבדולח המדבר שלה, הנותן תמיד את הנבואה - "משולש".
אחרי מותה אפשר להשתמש בספר הלחשים שלה ולעשות מעשי כשף.
צוציק (דודו זר): מעריץ של פיפוש אשר מנדנד לו ומנסה לעזור לו בכל דרך.
הופיע גם בפיילוט של "בטשת מואב" שיועד לערוץ "פוקס קידס", ושם דובב על ידי צביקה פורמן וגם בשני משחקי ההמשך שיצאו אחרי כן בתפקיד קמע ואף במשחק שיצא בשנת 2021, ששם התגלה שהוא הופלל והוחלט שלא לספר על כך.
ד"ר מרג'ורי קול רם (אייל לוי): ד"ר עם תואר ברובוטיקה, הנוהג להשתמש במילים גבוהות ומשוואות מתמטיות על מנת להתבטא.
ישורון קול רם (יריב בילו): אחיינו של ד"ר מרג'ורי קול רם.
נוהג להשתמש בקללות רכות כגון "אינעיל דונאק" (שיבוש של "אינעל דינאק") אותן הוא שומע במכולת ולבעוט בפיפוש.
דודו נוהג לאסור עליו להיות עם ההמונים, מפחד שהם יקלקלוהו, לדבריו.
אחרי מותו של מרג'ורי, לאחר מריבה ביניהם, הוא הופך להיות היפי שצורך סמים המכונה "הסחלב הפראי".
מופיע במשחק השני בתור אחת הדמויות ששרדו את הפיצוץ, ועובד כמלצר.
מר וגברת בנטלי (חביב מזרחי ושיר להט): זוג נשוי.
נוהגים לריב, לזרוק אחד על השני כלי קרמיקה וחרסינה, לנסות לרצוח האחד את השני ולרצוח את בני משפחתם.
ניסו לגנוב את היהלום בכספת.
בהמשך התגלה שהבעל התחזה לעורך דינו של פיפוש מרקורי גשפטל (פרודיה על יורם שפטל) ואף נוהג לעיתים לבגוד באשתו (לעשות מעשי פשע עם נשים אחרות).
ביום הרביעי מתגלה שהם השאילו את זהותם מהזוג בנטלי האמיתי, לאחר שרצחו אותם, ולא ברור מה שם משפחתם האמיתי.
עושים הופעת קמע במשחק השני בקולנוע של המלון, כשרק גבם נראה.
קפטן דובי נאחס (רועי גלוזמן): שודד ים כושל.
עדנה (): אחד מאנשי צוותו של דובי.
נרצח בביום הרביעי, כשגופתו גססה עד שפיפוש גמר אותו סופית.
אחת הגופות הנראות בספינה במשחק השני, שאותו השחקן צריך להביא לתמנון על מנת לשחרר את בריז'יט.
ויינצקוף (): אחד מאנשי צוותו של דובי.
מבוסס על נשיא המדינה עזר ויצמן.
שי אביבי, עירית ענבי, מני פאר וגל נדיבי: מופיעים בהופעות אורח בתור עצמם.
קצ'לה ונחצ'ה (לא ידוע): נמצאים על רפסודה לא רחוקה מהספינה של קרופניק, אותם אפשר לראות דרך משקפות.
פרודיה על דמויות "בזוקה ג'ו".
צחי פיפוש (אילן גנני): אחיו התאום של פיפוש.
גנב מפיפוש את "ערכת הגנרטור לילד" שקיבל בבר המצווה שלו.
יישורון 2000 (יריב בילו): רובוט שבנה מרג'ורי על מנת שיתביית על היהלום.
פורק על ידי יישורון עצמו אחרי שמרג'ורי נרצח.
בנצי נשר (): חברו של פיפוש מימי לימודי המשחק שלו.
מגלם במשחק בחור בשם "פרנסואה" שמנהל ארגון ביון צרפתי שבו חברה בריז'יט ולבוש כמו נפוליאון.
כיכב גם במשחק שיצא ב-2021.
מותי הניגר (): חברו של קרופניק שהוא נגר במקצועו.
מתגלה כאשתו של קרופניק "רגינה יתום" ושהיא בכלל טייסת במטוס פייפר ויודעת להכין עוגת פירות.
ברנבי (לירז ברגמן): פרודיה על "ברני הדינוזאור".
במשחק הראשון מוצג בסרטון הראשון שהוא חוגג את בר המצווה שלו ובשני התגלה שהוא עובד כמתדלק במשרה חלקית.
במשחק השני הילדים מחליטים להוציאו להורג.
שימשון (אילן גנני): הכפיל של פיפוש.
שבמשחק שיצא בשנת 2021 היה בתוך קופסת קרטון והתגלה כרוצח האמיתי של המשחק.
עלילת המשחק השני בסדרה משנת 2000 הנקרא "פּיפּוֹש 2", מתחילה מהנקודה בה הסתיים המשחק הקודם: פיפוש שוחה לעבר הרפסודה של קצלה ונחצ'ה, דמויות שמקורן ב"בתככי הרייטינג" וב-"פיפוש 1"), משליך את השניים לים ותופס את מקומם על הרפסודה.
לאחר 7 ימים (בעוד חזי סבור כי עברו 19 שנים) בהם נאלץ ליזון רק מתפוחים מוקרמים (כך לדבריו), מגיע פיפוש לאי המאוכלס על ידי גמדים פנאטים, כשהוא סובל מהזיות ופרנויות.
המשחק מציג דמויות חדשות, כמו גם פנים מוכרות מהמשחק הקודם.
בשונה מהמשחק הקודם, התקדמות המשחק היא לפי החפצים שפיפוש אוסף במהלך המשחק, ולא לפי אירועים שמתרחשים בנקודות זמן מסוימות, בדומה למשחקי קווסט קלאסיים.
במשחק זה מדבב את חזי עמרי אלון, ולא אילן גנני כמו במשחק הראשון.
"חלום שהתגשם" הוא המשחק השלישי בסדרה משנת 2001.
עלילת המשחק נפתחת כאשר אדם מסתורי מזמין דמויות מהמשחקים הקודמים של "פיפוש", כמו גם דמויות חדשות, לטירה אפלה ומסתורית.
סגנון המשחק שונה מהמשחקים הקודמים בסדרה.
המשחק משלב בתוכו שלל משחקוני ארקייד קלאסיים, כגון: קרבות מטוסים, מבוכים ומשחקי חשיבה.
עם זאת, ההומור שאפיין את המשחקים הקודמים נשמר.
במשחק זה משתתף בתפקיד אורח גם משה פרסטר, במיני משחק המשך ל-"תככי הרייטינג", המוחבא בתוך המשחק.
המשחק הרביעי בסדרה משנת 2003, אשר נקרא "פיפוש 3D - המהפכה", נעשה כולו בגרפיקת תלת-ממד.
עלילת המשחק מתחילה כאשר פיפוש (שאילן גנני חזר לשחק את דמותו) עושה פרסומות לנקניקיות ללא הצלחה ומתפטר, ומר שיק (בדיבובו של גלעד קלטר) רוצה שיעביר אגרטל לארצות הברית.
האגרטל נופל מהמטוס ומתרסק לחלקים ברחבי מדינת "פוזפוזמיג'אן", ופיפוש צריך לאסוף ולהדביק את כל חלקי האגרטל בלי ששיק יגלה שמשהו קרה.
במשחק השתתפו הקומיקאים אילן פלד (כקרופניק), תומר שרון (כאחד הרעים במשחק) ויובל סמו.
המשחק קיבל ביקורות שליליות על העלילה וגרפיקת התלת-ממד שנראתה אז מיושנת, ובאופן כללי הוא נחשב לפחות מוצלח מבין כל משחקי גיליוטין.
בשנת 2018 פרסמו רועי ורנארד גלוזמן כי החלו לעבוד על משחק פיפוש חדש יחד עם צוות חדש.
במאי 2019 הוציאו את "פיפוש האודישן", משחק קצר המהווה הקדמה למשחק המלא, וביום פרסומו נפתחה בקשה באתר מימון ההמונים "הדסטארט" לגיוס תקציב למשחק המלא.
תוך חודשים ספורים הפרויקט הגיע ליעד הנדרש, ולאחר מכן החל פיתוח המשחק המלא.
לאחר שנתיים של פיתוח, המשחק המלא שוחרר ב-1 באפריל 2021 לחנות הדיגיטלית סטים.
בינואר 2026 נבחר פיפוש למשחק האינדי הישראלי הטוב ביותר בכל הזמנים במסגרת פרסי YB השנתיים, המנוהלים על־ידי יוטיובר גיימינג ישראלי בולט ובתמיכת עסקים מעולם הגיימינג וקהילת הגיימרים, כשהוא גובר על זיכיונות אחרים מן העבר ומההווה.
ג'וזפינה פסקואלינו די מרינאו (באיטלקית: Giuseppina Pasqualino di Marineo ; 9 בדצמבר 1974 – 31 במרץ 2008) ידועה בשם פיפה באקה (באיטלקית Pippa Bacca) הייתה אמנית איטלקייה, שנאנסה ונרצחה במהלך מסע לקידום השלום העולמי והאמון בין בני האדם.
באקה יצאה ממילאנו לעבר המזרח התיכון בהסתמכה על טרמפים של האוכלוסייה המקומית בכל אחת מהמדינות בהן היא עברה.
באופן סמלי, באקה לבשה שמלת כלה, בצטטה את שירו של המשורר האיטלקי פבריציו דה אנדרה: "עייפנו כבר ממלחמות, הגיעה העת לשוב לעבודה, בבגדי כלה או דבר מה לבן".
ב-31 במרץ 2008, לאחר הגיעה לגבזה שבצפון מערב טורקיה, נעלמו עקבותיה.
גופתה זוהתה ב-11 באפריל והמשטרה הטורקית התחקתה אחר עקבותיו של הנהג האחרון שהסיע את באקה בטרמפ, וזה נעצר, הודה בביצוע הרצח ושחזר את האירוע.
ב-25 ביוני 2009 נידון הרוצח בבית המשפט של איזמיט למאסר עולם.
מסעה של באקה היה חלק ממאמץ לקידום השלום העולמי שנקרא "כלות בדרכים".
המסע יצא ממילאנו ב-8 במרץ 2008 והאמניות שהשתתפו בו לבשו שמלות כלה.
במסגרת המסע עברו המשתתפות באיטליה, סלובניה, קרואטיה, בוסניה והרצגובינה ובולגריה, וב-20 במרץ 2008 הגיעו לטורקיה.
בהמשך הן תכננו לנסוע בטרמפים לסוריה, לבנון ומשם לישראל, לרשות הפלסטינית ובחודש מאי להגיע ליעד הסופי: ירושלים.
שם הן התכוונו לכבס את שמלות הכלה שליוו אותן במהלך כל המסע כאות לשטיפת כל פגעי המלחמות ופתיחת עידן חדש של שלום.
פיסת סיליקון היא מעגל משולב המורכב על פרוסות של סיליקון גבישי (wafers).
רוב הייצור הסדרתי במיקרואלקטרוניקה מתבסס על שימוש בפרוסות של סיליקון גבישי.
בתום תהליך הייצור, מכילה כל פרוסה כזו מאות או אף אלפים של רכיבים זהים, שצורתם בדרך כלל מרובעת.
כל מרובע כזה, המכיל רכיב אחד, הוא פיסת סיליקון.
הרכיבים שהופרדו מהפרוסה עוברים תהליך זיווד, שבסופו כל רכיב ארוז בתוך אריזה מחומר פלסטי או קרמי, הרכיב הארוז נקרא שבב (Chip) והוא משמש להרכבת מעגלים מודפסים.
פיפ שואו היא סדרת קומדיית מצבים בריטית עטורת פרסים בכיכובם של צמד הקומיקאים הבריטים דייוויד מיטשל ורוברט ווב.
הסדרה שודרה בערוץ 4 הבריטי משנת 2003. בישראל הסדרה שודרה בערוץ +yes.
הסדרה עוקבת אחר חייהם של מארק (דייוויד מיטשל) וג'רמי (רוברט ווב), שני בחורים רווקים ומתוסכלים מינית בסוף שנות העשרים לחייהם, עד הגיעם לגיל ארבעים.
השניים חולקים דירה בדרום לונדון.
מארק הוא מנהל בחברה להלוואות והמוצלח יותר מבחינה כלכלית מבין השניים, "מרובע", מאותגר מבחינה חברתית ונוטה להיות פסימי.
ג'רמי, אשר בתחילת הסדרה נפרד מהחברה שלו, אשר מכונה 'ביג סוז', שכר חדר בדירתו של מארק.
ג'רמי אופטימי ואנרגטי יותר מאשר מארק.
הוא מובטל אשר מנסה ללא הצלחה לפרוץ לתעשיית המוזיקה.
הסדרה, על פי שמה, ("פיפ שואו" באנגלית = להציץ), מוצגת מנקודת מבטם של שתי הדמויות הראשיות ומושמעים המונולוגים הפנימיים והכמוסים ביותר של שתי הדמויות הראשיות.
מארק קוריגאן (דייוויד מיטשל) - מנהל בחברה להלוואות.
מארק חולק דירה בשותפות עם ג'רמי.
מארק נוטה לרוב להיות רגיש וזהיר במיוחד, אף על פי שלעיתים רבות הוא מתנהג באופן אימפולסיבי ובלתי יציב.
מארק למד מנהל עסקים באוניברסיטת דארטמות', שם פגש את ג'רמי לראשונה.
הוא אוהב מאוד לקרוא ספרי היסטוריה, במיוחד היסטוריה מהעת העתיקה (התחום שרצה ללמוד באוניברסיטה וויתר עליו למען קריירה סולידית יותר) והיסטוריה צבאית מודרנית.
מארק מתנשא במידת מה על ג'פרי נטול ההשכלה, אך תלוי בו כדי שיבאר לו את הלכות החברה: מארק חסר כישורים בינאישיים, וסובל מחרדה חמורה לגבי האופן בו אחרים תופשים אותו.
המונולוגים הפנימיים שלו מלאים בתהיות אם הוא מתנהג בצורה נורמלית ובתיעוב עצמי.
יחסיו עם סופי הם נושא מרכזי בארבע העונות הראשונות של הסדרה.
בעקבות החתונה שלהם, שמשתבשת באופן מחריד, והגירושין בעקבותיה, מארק יוצא בהמשך עם נשים נוספות במהלך העונה החמישית של הסדרה, כאשר הוא תוהה לעצמו בכל פעם האם כל אחת מהן היא "האחת".
ג'רמי אוסבורן (רוברט ווב) - ג'רמי, הידוע גם בשם "ג'ז", הוא מובטל אשר נוהג לחיות על חשבון הזולת.
הוא משקיע את מרבית זמנו בניסיונות לפרוץ לתעשיית המוזיקה.
הוא נאיבי מאוד, לא בוגר ואנוכי.
הוא נוטה להיות חברותי יותר מאשר מארק, אבל לפעמים יכול להיות ממש זדוני ונקמני.
ג'רמי נוטה להיות נהנתני, לצרוך סמים קלים ולקיים יחסי מין מזדמנים לעיתים קרובות עם נשים שונות.
עם זאת, לאורך הסדרה ג'רמי הופך מעורב רגשית במערכות היחסים שלו עם טוני, ננסי, ביג סוז ודובי.
סופי צ'פמאן (אוליביה קולמן) - עמיתה לעבודה של מארק.
סופי משמשת לאורך הסדרה כמושא האהבה של מארק וג'ף.
היא מתחתנת בסופו של דבר עם מארק, וכמעט מיד לאחר מכן נפרדת ממנו.
סופי מוערכת בהרבה פחות ממארק בעיני אלן ג'ונסון, הבוס של השניים.
נכון לסוף העונה החמישית, סופי בהריון עם הילד של מארק או ג'רמי.
סופר האנס (מאט קינג) - חבר של ג'רמי ושותף בלהקה שלו.
במהלך העונה הראשונה הוא עובד באולפן הקלטות.
בסוף העונה החמישית הוא מצטרף לכת.
האנס רואה את עצמו כטוב יותר מאחרים ומתנהג בצורה אימפולסיבית ואנוכית.
אלן ג'ונסון (המכונה בדרך כלל רק "ג'ונסון") (פטרסון ג'וזף) - מנהל בחברה להלוואות, גבר שחור וכריזמטי.
בתחילה מארק מתרשם עמוקות מג'ונסון, עד כדי פקפוק בהעדפתו המינית.
במהלך העונה השנייה, ג'ונסון הופך לבוס של מארק, ומתגלה שהיה אלכוהוליסט במשך 15 שנים.
נאנסי (רייצ'ל בלנצ'ארד) - עברה לאנגליה מעיירה קטנה באמריקה.
נאנסי היא מעט תמהונית ונהנתנית אך גם נוצרייה הדוקה.
בהמשך הסדרה ג'רמי מתחתן עימה על מנת שתוכל לקבל ויזה.
ביג סוז (סופי וינקלמן) - החברה לשעבר של ג'רמי.
במהלך שתי העונות הראשונות של הסדרה שמה הוזכר לעיתים קרובות, אבל היא הופיעה לראשונה רק במהלך העונה השלישית.
סוז שואפת להיות שחקנית, ועובדת "בינתיים" כמלצרית בבית קפה.
ג'רמי מעוניין מאוד לחדש את מערכת היחסים שלו עם ביג סוז, ולמרות שהם חוזרים להיות יחד למשך תקופה קצרה, בהמשך היא עוזבת את ג'רמי עבור אלן ג'ונסון.
ג'ף היניי (ניל פיצמוריס) - ג'ף הוא שותף לעבודה של מארק בחברת ההלוואות.
ג'ף הוא בריון אסרטיבי ומאצ'ואיסטי.
בין ג'ף למארק קיימת יריבות על ליבה של סופי.
סופי אשר בוחרת בתחילה בג'ף, נוטשת אותו לבסוף משום שהוא ממשיך לרדוף אחר נשים.
מאוחר יותר בסדרה, לאחר שמערכת היחסים של מארק וסופי מתדרדרת, ג'ף נוהג ללעוג למארק.
טוני (אליזבת מרמור) - השכנה של מארק וג'רמי, ומושא תשוקותיהם במהלך העונה הראשונה של הסדרה.
טוני נשואה לגבר בשם טוני ואיתו היא מנהלת מערכת יחסים לא יציבה כשהם נפרדים וחוזרים להיות ביחד כל כמה חודשים.
דובי (איזי סוטי) - טכנאית מחשבים בחברה של מארק, תמהונית חסרת כישורים חברתיים.
היא ומארק מפתחים מערכת יחסים מוזרה, שמעוררת גם את עניינו וקנאתו של ג'רמי.
לבסוף דובי נוטשת את שניהם ועוזבת לניו יורק.
ג'ררד מת'יו (ג'ים הוויק) - חבר לעבודה של מארק שאיתו הוא מתחרה על אהבתה של דובי.
ג'ררד מצטייר כחנון בעל לב טוב.
ג'ררד סובל מבעיות בריאותיות ולרוב נראה עם זונדה באפו.
בתחילת העונה השמינית, ג'ררד נפטר משפעת.
אפריל דיינקרופט (קתרין שפרד) - סטודנטית להיסטוריה שמרק הכיר בעת שעבדה בחנות נעליים וחיזר אחריה בהצלחה חלקית.
הוא הוקסם מעניינם המשותף בהיסטוריה.
הוא פגש אותה שוב לאחר שהפכה לאקדמאית ונישאה לאנגוס.
מארק ניסה לסכסך בין בני הזוג, אך נכשל לבסוף.
אנגוס מיינרד (אנגוס רייט) - היסטוריון ותאולוג, בעלה של אפריל.
כתב פעם את הצהרת האמונה של ניקאה על גופו, ושהה עשרה שבועות במנזר בהר אתוס ככפרה על כך שניאף.
מרק ניסה להפריד בינו לבין אשתו.
נחטף בידי ג'אז וסופר הנס, אך נמלט וסיפר לאפריל על ידו של מרק במעל.
פיפ"א מנג'ר היא סדרת משחקי אימון וניהול קבוצות כדורגל של חברת EA Sports, הזמינה למחשב האישי, ולקונסולות פלייסטיישן 2, פלייסטיישן 3, ול-Xbox 360. המשחק נקרא בתחילה "טוטאל קלאב מנג'ר" עד 2006. פיפ"א מנג'ר הוא לא משחק אימון הכדורגל הראשון שהוציאה חברת EA, אך המצליח ביותר.
בסדרת פיפ"א מנג'ר ניתן לבחור טקטיקות ואימונים לשחקנים, להעביר שחקנים מקבוצה לקבוצה, להחתים שחקנים לחוזים ועוד.
במשחקים החדשים ביותר בסדרה ניתן גם להתחתן, להקים משפחה ולבלות איתה, לשחק גולף, ללמוד לשוט בספינה פרטית ולסחור בבורסה.
בתחילת דרכה, פיפ"א מנג'ר נחשבה לאנדרדוג במשחקי המנג'ר אך לאורך השנים היא מצליחה להתחרות בסדרה פוטבול מנג'ר אל עבר המקום הראשון במשחקי האימון.
פיפה מצויה המכונה גם קרפדת סורינאם (שם מדעי: Pipa pipa) היא מין של צפרדע החיה בנהרות ובביצות באמריקה הדרומית.
צפרדע זו היא מין שטוח של קרפדה - מה שעוזר להסוואתה כעלה צף במים.
היא חיה בביצות, אדמות לחות וג'ונגלים באמריקה הדרומית בסורינאם (כפי ששמה מרמז), ברזיל, בוליביה, אקוודור, קולומביה, גיאנה הצרפתית, גיאנה, פרו, טרינידד וטובגו וונצואלה.
אורכה של קרפדה זו 10-13 ס"מ ואף יותר.
היא שטוחה מאוד, צבעה חום והמראה שלה דומה לעלה.
הרגליים צפופות, מופרדות אחת מהשנייה בקרומי עור.
לצפרדעים אלה יש קרומים חיצוניים, ואין להם שיניים או לשון.
הקפדה טורפת הניזונה מחרקי מים, תולעים, דגים קטנים ומזון דומה.
היא מסתווה באמצעות השתטחות על קרקע הביצה וכשטרף מתקרב מזנקת אליו ובעזרת ידיה מקרבת אותו לפיה ובולעת במהירות.
קרפדה זו ידועה בכך שהיא מגדלת את הצאצאים ברקמת עור על גבה, כך הם בטוחים עד לבקיעתם מהביצים כצפרדעים בוגרות.
הפיפה המצויה לא קרובה לסכנת הכחדה.
פיסת קרום (מאנגלית: Terrane) הוא מונח בגאולוגיה המתאר חתיכות קרום שנפרדו מלוח טקטוני אחד והתלכדו או אוחו עם קרום יבשתי של לוח טקטוני אחר.
נקודת החיבור בין חתיכת הקרום לקרום עצמו נקראת בדרך כלל בשם העתק.
פיסות של קרום יבשתי וכן מבנים יבשתיים בקרום אוקייני כגון קשתות איים, איים געשיים, הרי געש ימיים ועוד, נישאים על גבי הלוח האוקייני כחלק מטקטונית הלוחות.
כאשר הלוח האוקייני נפגש עם לוח יבשתי באזור הפחתה, הלוח האוקייני נוחת מתחת ללוח היבשתי.
פיסות הקרום שנישאו על הלוח האוקייני אינן נוחתות כיוון שהן עבות או קלות ממנו.
פיסות הקרום מתנתקות מהלוח האוקייני ומתלכדות עם הלוח היבשתי.
פיסות קרום שאוחו עם שולי יבשה באזור הפחתה מכונות פיסות קרום מלוכדות (accreted terranes).
פיסות קרום שאוחו ומקורן לא ידוע מכונות פיסות קרום אקזוטיות (exotic terranes).
פיסות הקרום עשויות להינשא על גבי הקרום האוקייני למרחק גדול, לעיתים אף אלפי קילומטרים בטרם התנגשו והתאחו.
לתהליך זה חשיבות רבה בהגדלת שטח היבשות.
פיליפה "פיפה" הייווד היא שחקנית אנגלייה.
היא למדה משחק בבית הספר לתיאטרון "בריסטול אולד ויק".
במהלך הקריירה שלה בטלוויזיה הופיעה בתפקיד הלן בריטאס בסדרה הקומית של ערוץ BBC One "האימפריה של בריטאס" (בשנים 1991 עד 1997), גילמה את ג'ולי צ'דוויק בקומדיה "Fear, Stress & Anger" של ערוץ BBC2 ואת מנהלת משאבי-אנוש חמומת המזג ג'ואנה קלור בסדרה "מחלקה אלטרנטיבית" (2004–2006).
על תפקיד זה זכתה ב-2005 בפרס ההופעה הקומית הטובה ביותר בפסטיבל הטלוויזיה Rose d'Or בלוצרן שבשווייץ.
בהופעותיה הראשונות היא הופיעה ברשימת הקרדיטים בשם "פיליפה הייווד", אבל מאז 1992 בעונה השנייה של הסדרה "האימפריה של בריטאס" תמיד נרשם שמה "פיפה הייווד".
בנוסף להופעותיה הקומיות שיחקה הייווד גם בתפקידים דרמטיים בהם ג'ני ת'ורן בסדרת הדרמה משנת 1998 של ITV בשם "The One Game", ובתפקיד גברת אפג'ון בפרק "Cat Among the Pigeons" בסדרה "פוארו" על פי ספריה של אגאתה כריסטי.
ב-2002 כיכבה בתפקיד אורח בפרק בסדרה "חקירות המפקח לינלי".
ב-2007 גילמה את דמותה של ורוניקה גריי בפרק הראשון בעונה השנייה בסדרה הבלשית "לואיס", וב-2009 שיחקה בתפקיד אורח בפרק בסדרה "קינגדום".
ב-2013 השתתפה בסדרת הדרמה "מר סלפרידג'" בתפקיד מיס באנטינג.
מ-2012 היא משחקת בתפקיד ראשי בדרמה "נשות האסירים" של BBC One, ומופיעה בתפקיד פקד בילוש ג'ולי דודסון בסדרת הדרמה של ITV "סקוט וביילי".
ב-2015 הופיעה הייווד בעיבוד של ה-BBC ל"מאפ ולוצ'יה" מאת אי.
הייווד הופיעה גם בסרטי קולנוע ובתיאטרון.
על הבימה השתתפה במחזות: "House & Garden" מאת אלן אייקבורן, "Private Lives" מאת נואל קאוורד, "חלום ליל קיץ" ו"אגדת חורף" השייקספיריים, "רקוויאם" ו-"Landscape with Weapon" בתיאטרון הלאומי.
עוד שיחקה במחזה "Wanderlust" בתיאטרון רויאל קורט.
הייווד נשואה למלקום ניוברי ולה שתי בנות.
פיליפ דין "פיפ" טורנס הוא שחקן אנגלי.
טורנס נולד בברומלי שבמחוז קנט, והתחנך בבית הספר בלוקסהאם שבאוקספורדשייר.
הוא למד ספרות אנגלית בטריניטי קולג' שבקיימברידג'.
בטלוויזיה הופיע טורנס בסרט "Consenting Adults", בשני פרקים של הסדרה "דוקטור הו" ("Human Nature" ו-"The Family of Blood"), "האימפריה של בריטאס", "מחלקה אלטרנטיבית", "הגלימה", "The Government Inspector" (בדמות ג'ון סקרלט), "The Last Detective", ובפרקים אחדים בסדרה "The Bill".
ב-2008 השתתף טורנס בפרסומות בטלוויזיה הבריטית עבור חברת "First Direct" יחד עם מתיו קינג.
ב-1992 שיחק בפרק בסדרה "המפקח מגרה" בכיכובו של מייקל גמבון.
ב-2011 שיחק טורנס בשני פרקי ספיישל של הסדרה "לא ממש סיטקום" (Outnumbered).
ב-2012 הופיע בפרק הראשון של העונה השמינית בסדרה "הנוכלים" בתפקיד היינץ צימרמן.
עוד באותה שנה היה מנחה של השעשועון "The Devil's Dinner Party".
ב-2013 שיחק בפרק בסדרה "Death in Paradise" בתפקיד מדריך במוזיאון.
בקולנוע שיחק טורנס בתפקיד הקפטן על אה"מ בדפורד בסרט "מחר לנצח", בסרט "לסיים את כל המלחמות" משנת 2001, ובדיבוב בסרט "פגוש את היונים".
ב-2013 הופיע טורנס בפרק "הרגע של וולדו" מתוך סדרת הדרמה "מראה שחורה".
טורנס גילם את בינגו ליטל בסדרה "ג'יבס וווסטר".
הוא השתתף בסדרה "Heartbeat", ובפרק בסדרה "מיס מארפל" על פי הספרים של אגאתה כריסטי.
עוד שיחק בתפקיד קולונל ג'.
ב-2016 גילם את טומי לסלס בסדרה הביוגרפית "הכתר".
פיליפה שרלוט ("פיפה") מידלטון היא אשת יחסי ציבור וידוענית בריטית.
פיפה היא אחותה הצעירה של קתרין, נסיכת ויילס.
היא החלה למשוך תשומת לב ציבורית לאחר ששימשה כשושבינתה בחתונתה עם הנסיך ויליאם.
הוריה של פיפה הם קרול (לשעבר גולדסמית') ומייקל מידלטון.
אמה עבדה כדיילת אוויר, ואביה עובד אף הוא בענף התעופה.
במהלך השנים 1984–1986 התגוררה המשפחה בעמאן בירת ירדן, בשל עבודתו של האב בחברת התעופה בריטיש איירווייז.
לאחר סיום עבודתו של האב בעמאן, חזרה המשפחה לבריטניה, ועברה להתגורר בכפר באקלברי, במחוז ברקשייר.
ב-1987 הקימו הוריה עסק משפחתי באסם ביתם, שסיפק אביזרים למסיבות באמצעות שירות משלוחי דואר, ואשר זכה לשגשוג והצלחה כלכלית.
בהמשך הקימו הוריה גם אתר אינטרנט למכירת צעצועים לילדים.
הונה של החברה המשפחתית מוערך כיום בכ-30 מיליון לירות שטרלינג.
בני משפחת מידלטון התגוררו בלידס, במערב יורקשייר, וניהלו בה עסק משפחתי משגשג במשך דורות רבים.
מחוז הולדתם של בני משפחת גולדסמית' הוא דרהאם.
בנוסף לקתרין נסיכת ויילס, אחותה הבכורה, יש לפיפה אח נוסף, צעיר ממנה, ג'יימס ויליאם, שהוא איש עסקים.
ביולי 2016, מידלטון התארסה עם ג'יימס מתיוז , נהג מרוצים לשעבר.
השניים נישאו ב-20 במאי 2017. באוקטובר 2018 נולד לזוג בן, במרץ 2021 נולדה לזוג בת, וביוני 2022 נולדה בתם הקטנה.
בשנת 1995 עברה המשפחה לבאקלברי, וכמו אחותה הגדולה, קתרין, עברה מידלטון ללמוד באוניברסיטת סנט אנדרוז.
לאחר סיום לימודיה, בשנת 2008, עבדה מידלטון במשך זמן קצר עבור משרד יחסי ציבור לקידום מוצרי יוקרה.
עם הזמן היא עברה לעבוד בחברה שהנהלתה שכנה בלונדון, ואשר עסקה בארגון אירועים ומסיבות, בשם "Table Talk".
היא התחברה עם בני אצולה כמו לורד אדוארד אינס-קר, בנו של דוכס רוקסברו (שהתגורר יחד עמה באותו בית), וכמו ארל פרסי, יורשו של הדוכס מנורת'אמברלנד.
היא הפכה גם לחברתה הטובה מאוד של צ'לסי דייוויד, חברתו לשעבר של הנסיך הארי.
בזכות קשריה החברתיים הצליחה לזכות ב-2008 בתחרות על התואר "אשת החברה הרווקה מספר אחת" שנערכה על ידי המגזין Tatler, כשניצחה בהתמודדות מול דוגמניות, שחקניות ונשות אצולה ידועות רבות, ובהן גם בת דודתו של הנסיך ויליאם, הנסיכה יוג'יני.
קשריה הרומנטיים כללו מערכות יחסים עם ג'ארדין "ג'יי ג'יי" פאטרסון, שאמור לרשת את חברת Jardine Matheson; עם בן האצולה הסקוטי בילי מור נסביט; עם סיימון יאנגמן, בן למשפחת יהלומנים ידועה בבריטניה; ועם אלכס לאנדון, ברוקר בן 30 מקנט, שחקן קריקט לשעבר וחבר ילדות של הנסיך ויליאם.
בכלי התקשורת נטען כי עקב יופייה הרב של מידלטון, היא "גנבה את ההצגה" מהכלה במהלך טקס החתונה.
תמונות עירום שלה, כאשר שהתה בחזה חשוף על יאכטה בלב ים בעת בילוי חופשה, זכו לפרסום רב בכלי התקשורת, לאחר שכבר הפכה לידוענית בינלאומית, בעקבות נישואי אחותה לנסיך ויליאם.
בחודש מאי פרסם המגזין TMZ כי יושב ראש הדירקטוריון של חברת הסרטים "ויויד אנטרטיימנט", סטיבן הירש, הציע למידלטון חמישה מיליון דולר תמורת סצנה פורנוגרפית אחת בלבד בכיכובה.
הוא טען שעשה זאת בשל יופייה הרב, אישיותה, והיותה "הכוכבת של החתונה".
הצעה דומה אך בסך של מיליון דולר בלבד, הפנה הירש גם לאחיה של מידלטון, ג'יימס.
בין אבותיהם של בני משפחת מידלטון ניתן למנות גם את סר תומאס לייטון (1530–1610), שהיה מושל גרנזי בשנים 1570–1609, ואת אשתו, ליידי אליזבת קנוליס (1549–1605), שהייתה בת דודתה של אליזבת הראשונה, מלכת בריטניה.
פִּיפְיוֹן אדום-גרון (שם מדעי: Anthus Cervinus) הוא ציפור שיר ממשפחת הנחליאליים שצבע חזהו חום־חלוד.
במראהו הוא דומה לפיפיון שדות ולפיפיון עצים.
הוא ניזון בעיקר מחרקים ומחסרי חוליות.
את שמו המדעי "Anthus" קיבל מהמיתולוגיה היוונית על שם אנטאוס, בנו של אטונואוס והיפודמיה שהותקף ונטרף על ידי סוסיו של האב.
האלים, זאוס ואפולו, הפכו את אנטאוס לציפור.
הציפור מהסוג "Anthus" פיפיון נקראת על שמו של אנטאוס.
את שמו "cervinus", שזוף, קיבל בשל צבע גרונו שבזמן תקופת הקינון מקבל צבע אדמדם.
פירוש נוסף לשמו Anthus cervinus - "עשבוני אדמדם": Anthus היא ציפור שדות ומישורי עשב שהוזכרה על ידי פליניוס הזקן (סופר, חוקר טבע ומפקד צבא וצי רומא) בספרו המפורסם "תולדות הטבע".
Cervinus - בעל צבע של אייל.
מבנה גופם של הפיפיונים מזכיר את המבנה של הנחליאלים.
בדומה לנחליאלים הפיפיון מבלה את רוב זמנו בצעידה על הקרקע כשגופו נטוי אופקית בחיפוש אחר מזון.
הפיפיון הוא היחיד מבין הציפורים עם הבדלים עונתיים בגווני הנוצות.
בלבוש החורף כל חלקי הגוף העליונים של הזכר שחומים, ונוצותיו עטורות בשוליים חומים בהירים צבע הלחיים, הסנטר והגרון חום־בז' עם גוון ורדרד.
החזה וצדי הגוף מפוספסים בכתמים היוצרים מעין פסי אורך.
בלבוש החורף מראה הנקבה דומה למראה הזכר מלבד חוסר הגוון הוורדרד בלחייה של הנקבה.
לקראת הקיץ קיים חילוף חלקי בצבעי הנוצות וקדמת הצוואר, הסנטר והחזה מקבלים גוון חום אדמדם.
אורכו של הפיפיון הוא כ־14-15 ס"מ ומשקלו כ־16-29 גרם ומוטת הכנפיים היא 27 ס"מ.
השינוי בין הנקבה לזכר נראה בגווני הוורוד שעל חזה ועל ראשה שהם יותר בהירים ופחות נרחבים מאצל הזכר.
הפיפיון דוגר מצפון סקנדינביה ומזרחה לרוחב סיביר.
הפיפיון נודד מאזורי קינונו כבר בתחילת חודש אוגוסט.
נמצא צפונית לחוג הארקטי ברצועה צרה דרך הטונדרות האירופאיות והאסיאתיות עד למייצר ברינג.
חורפים בעיקר באפריקה בדרומה למדבר סהרה ודרום מזרח אסיה.
הפיפיון מבקר בארץ בתקופת הנדידה במשך חודשי אוקטובר ונובמבר, לעיתים גם מעט בחודשי ספטמבר ובדצמבר.
חולף על פני רוב חלקי הארץ בהמוניו.
בעיקר בעמקים ובערבה בדרך כלל בלהקות גדולות.
הפיפיון חי בשטחי ביצה עם ערבי נחל, בנחלים עם גומא, בביצות כבול ובתלוליות בטונדרה.
את החורף הוא מבלה בשטחים של כרי דשא לח או רטוב, אזורים חשופים בוציים, ביצות גדות בוציים של נהרות ומקווי מים אחרים.
כולל שדות וצוקים לעיתים בגובה של עד 3,000 מטרים.
לפעמים מצטרף לאזורי המחיה של הנחליאלי הצהוב אך לא בתקופת הרבייה.
נדיר להבחין בפיפיונים כיוון שהם נסתרים בצמחייה בחיפוש אחר מזון ונגלים רק כאשר הם מפחדים או נבהלים.
תזונתו של הפיפיון מורכבת בעיקר מחרקים ומחסרי חוליות אחרים ומגוון חומר צמחי.
תזונתו הכללית כוללת: זבובונים, שפיריות, חגבים, צרצרים, עשים, פרפרים (זחלים ובוגרים), רימות זבובים, נמלים, חיפושיות, עכבישים, רכיכות, תולעים וזרעי דשא.
הפיפיון מלקט את מזנו על פני הקרקע, לעיתים קרובות באזורים בוציים ובין האצות בחוף הים.
תקופת הרבייה נמשכת מיוני ועד יולי.
את החיזור מתחיל הזכר במעוף אלכסוני לגובה של כ־20 מטרים ומבצע צניחה כלפי מטה וממשיך במעוף אופקי תוך רפרוף בכנפיו למרחק של כ־50 מטרים לפני הירידה לקרקע.
את הקן בונה הנקבה בחלל האדמה, על תלולית או בגדה, ולעיתים בקצה מנהרה קצרה שנעשתה על ידי הזכר.
שניהם מביאים חומר לבניה אבל בשלבים המאוחרים עושה זאת הזכר לבדו,.
צורתו של הקן היא כצורת כוס הבנויה מעלים ומגבעולי דשא.
בתחתית הקן מונחים טחב ועלים יבשים ועליהם עשב עדין ונוצות ושער שזורים יחדיו.
הנקבה מטילה כ־2–7 ביצים בדרך כלל 5–6. הדגירה היא כשבועיים ושני בני הזוג מאכילים את הגוזלים.
לאחר 12 ימים הגוזלים מוכנים לעזוב את הקן.
פיפוש הוא משחק הרפתקאות בדו-ממד ישראלי המהווה אתחול לזיכיון המשחקים "פיפוש", אשר פותחו על ידי הסטודיו הישראלי גיליוטין בין השנים 1999–2003. סדרת המשחקים סובבת את הרפתקאותיו של שחקן כושל בשם חזי פיפוש.
בדומה למשחקים הקודמים בסדרה, עיקרו של פיפוש 2021 הוא הומור נונסנס ודמויות מופרעות.
השחקנים מובילים את דמותו של פיפוש על הסט, פוגשים סטטיסטים, שחקנים ואנשי הפקה, אוספים פרופס, בדיחות, ורמזים אשר מקדמים את העלילה.
המשחק החדש תוכנן כ"טרילוגיית ארבעה חלקים", אבל שוחרר כמכלול אחד לאחר קמפיין הד-סטארט מוצלח.
הדמו הראשון של המשחק יצא ב-30 במאי 2019 למחשב האישי דרך itch.io וSteam (סטים) ולמערכות ההפעלה אנדרואיד ו-iOS, תחת השם "פיפוש - האודישן".
הדמו זמין להורדה חינם למחשב ולנייד והוא מכיל כתוביות באנגלית ושפות אחרות.
לאחר שנתיים נוספות של פיתוח, המשחק המלא שוחרר ב-1 באפריל 2021 למחשב האישי דרך Steam (סטים).
ב-2018, יוצרי המשחק המקורי, רנארד ורועי גלוזמן, הודיעו כי לאחר 20 שנה יחזרו לעבוד על משחק חדש בסדרה "פיפוש".
מאז 2003 התגבשה קהילות מעריצים שלא שכחו את המשחקים המקוריים.
אוהדים נאמנים יצרו דפי פייסבוק פופולריים בשם "פיפוש / Piposh" ו"חזי פיפוש".
קהילה אדוקה של אוהדי הסדרה פנו מספר פעמים אל היוצרים בבקשה לשקול משחק חדש.
ב-2018 האחים גלוזמן החליטו לאחד כוחות בשנית לשם יצירת משחק חדש בסדרה.
בעוד המשחקים הראשונים בסדרה (1999-2003) נוצרו רק על ידי האחים גלוזמן, הפקת המשחק החדש כללה צוות של שבעה אנשים.
היוצרים רועי ורנארד חיברו את העלילה וכתבו את התסריט.
גל פסטרנק וגל חג'ג' קודדו את המשחק במנוע יוניטי (unity), אלעד טבקוב ניהל את הצוות.
רועי גלוזמן צייר קונספט ארט לדמויות במשחק, והאנימטור ניר שחרור הנפיש אותם.
אמיר דוויק יצר את הרקעים למשחק.
ההרפתקה האינטראקטיבית תוכננה במקור בהמשכים אך לבסוף שוחררה במלואה והיא כללה גרפיקה דו־ממדית שמנסה להישאר נאמנה למקורית כמו בשלושת המשחקים הראשונים של הסדרה.
פיפוש 2021 כלל דמויות חדשות כמו כוכב הקולנוע המצרי תאופיק ביבוש.
העלילה התבססה סביב ניסיון של פיפוש לחבל בהפקה הוליוודית כדי לקדם את עצמו מתפקיד של סטטיסט לתפקיד ראשי בעלילה.
תוכניתו השתבשה כאשר מקרה רצח אירע על הסט.
ב-15 בנובמבר, היוצרים פתחו אתר Patreon בו אוהדים של הסדרה יוכלו לתמוך בחידוש המשחק.
דף הפייסבוק הרשמי "פיפוש המשחק החדש" נפתח גם הוא סביב תאריך זה.
בנוסף ל- Patreon הצוות החל להתכונן לקמפיין הד סטארט למימון המשחק המלא.
לקראת הקאמבק, ב-4 בדצמבר הציגו האחים סדנת אמן בפסטיבל אוטופיה 2018.
בהתחלה המשחק תוכנן לצאת בכמה חלקים, אך לאחר הקמפיין הוחלט להוציא משחק אחד ארוך במרץ 2020. בהמשך נדחה לחודש ספטמבר, עד ששוחרר ב-1 באפריל 2021 בהפתעה, ללא הכרזה מוקדמת.
אילן גנני - חזי פיפוש, שחקן כושל שהתקבל לסרט בתור סטטיסט שמשחק גופה.
בהמשך המשחק חזי מנסה להשיג תפקיד טוב יותר.
עמית אולמן - הקטור פלאפמייקר, הבמאי של הסרט.
עומר גולדמן - נעמית אפעל, התסריטאית של הסרט.
אולטרסול, שרשרת השמש של גרטה פוצבינה, מייעצת לגרטה ויכולה לירות קרניים מייננות.
מוראד חסן - תאופיק ביבוש, שחקן מצרי ראשי.
פיפוש לא מחבב אותו ומנסה לחבל לו בתפקיד.
אורי גוטליב - פרדי דיז'ון, המפיק העשיר של הסרט.
יניב ביטון - אביחייל שרצניק, חוואי שעל חוות המלח שלו נבנה סט הצילומים של הסרט.
רחלי רוטנר - מלחייה, אשתו של שרצניק.
אילן פלד - קפטן קרופניק, הקפטן מהמשחק הראשון של פיפוש.
חוזר בתור פקיד להגנת איכות הסביבה.
רג'ינלד קווילט, מעצב התלבושות של הסרט.
היילי ריסקי, אחראי הביטוח של הסרט.
משה פרסטר - אלימלך אגוז, שוטר במשטרת אבן יהודה.
פותר את הרצח המתבצע במהלך המשחק.
רועי גלוזמן - שאולי דובנוב, מוכר בקנטינה.
נוהג אחרי כל משפט לשאול "לחמם?".
תום טרגר ואור פז - קצלה ונחצ'ה, צמד הבדרנים מהמשחק הראשון של פיפוש.
מגיעים לבדיחות שלהם על ידי לחיצת על קרטון פופקורן.
שי אביבי - בתפקיד עצמו, מופיע מעט במהלך המשחק.
הוא וחזי לא החברים הכי טובים.
"Geekloid" ציין כי לאור הפופולריות של הסדרה, הם ציפו למספר תומכי Patreon לעלות.
"כלכליסט" כתב שהסדרה התחדשה הודות להתפשטותם של משחקי אינדי.
"Mako" ציין כי זוהי ההכרזה הכי מרגשת שהגיעה מתעשיית חדשות המשחקים לשנת 2018.
פִּפְיוֹן אָרֹךְ רַגְלַיִם (שם מדעי: Anthus Richardi) היא הציפור הנודדת הגדולה ביותר מבין הציפורים השייכות לסוג פיפיון במשפחת הנחליאליים.
השם "Anthus" מגיע מהשפה הלטינית ופירושו ציפור מרעה קטנה, והשם "Richardi" נוסף על שמו של חוקר הטבע הצרפתי צ'ארלס ריצ'רד (1745–1835), שגילה אותה.
הפיפיון ארוך הרגליים הוא הגדול ביותר ממשפחת הנחליאליים, בעל עמידה זקופה, זנב ארוך, רגליים ארוכות ומקור חזק.
גופו בצבע חום ובדרך כלל בעל חזה מנוקד קלות.
גבו מפוספס יותר מגבו של הפיפיון הצהוב, הדומה לו בצבעי גופו הצעיר.
צבע ראשו של הפיפיון ארוך הרגליים מודגש, וקדמת העין בהירה.
סימן זה לעיתים קשה להבחנה, והדבר תלוי בזווית התצפית.
הטופר האחורי של הפיפיון ארוך מאוד.
אורך גופו נע בין 17–20 סנטימטרים ומוטת כנפיו בין 29–33 סנטימטרים.
קריאת התעופה של הפיפיון דומה לשל ציפור הדרור אך חזקה מאוד.
הפיפיון ארוך הרגליים נוהג להתרבות בדרום סיביר, במונגוליה, בחלקים של מרכז אסיה, בצפון, במרכז ובמזרח סין.
הציפור נודדת דרומה בחורף בגבולות תת-היבשת ההודית ובדרום-מזרח אסיה וניתן למצוא אותה מדרום לסרי לנקה, בסינגפור ובצפון בורנאו.
חלק קטן מאוכלוסיית הפיפיון עובר במערב בעונת הסתיו, ופרטים נצפו במדינות אירופה, במזרח התיכון ובצפון אפריקה.
הציפור נצפית מדי שנה בעיקר בין חודש ספטמבר לחודש נובמבר באזור החוף של בריטניה, הולנד וסקנדינביה ומדי פעם עשויה להופיע באביב.
בתקופה שאחרי החורף, ניתן לצפות בה גם במדינות כמו ספרד, פורטוגל ומרוקו.
התזונה של הפיפיון ארוך הרגליים מבוססת בעיקר על חסרי חוליות הנמצאים בצמחייה, בקרקע ובסדקים שבסלעים.
לעיתים הוא תופס חרקים מעופפים על ידי קפיצות או תוך כדי טיסות קצרות.
ציפור זו נמצאת בעיקר באזורים פתוחים, במיוחד בשטחי שפלה נמוכים.
היא שוכנת בארץ יבשה, באזור הערבה, ומעדיפה בתי גידול פוריים ולחים יותר.
בדרך כלל הפיפיון מתועד כשהוא לבדו או כשהוא נמצא בקבוצות קטנות.
עונת הקינון של הפיפיונים נמשכת במהלך כל השנה, אך מתרחשת בעיקר בין חודש אוגוסט לבין חודש דצמבר.
הקינים בנויים מעשב בצורת קערה עמוקה עם שבבי עצים ודשא רך או טחב על הקרקע.
נקבת הפיפיון מטילה בין שתים לחמש ביצים, והיא דוגרת במשך 13 ימים.
פִּפְיוֹן (שם מדעי: Anthus) הוא סוג של ציפורי שיר ממשפחת הנחליאליים בעלי תפוצה כלל-עולמית למעט באנטארקטיקה.
זהו הסוג היחיד במשפחה שחי ביבשת אמריקה כששלושה מינים חיים באמריקה הצפונית ועוד שבעה באמריקה הדרומית.
שאר הסוגים חיים באירופה, אסיה, אפריקה ואוסטרליה.
חלק מהמינים חולפים בנדידה מעל ישראל וחלקם עוצרים לנוח בה.
הפיפיון מזכיר במראהו נחליאלי או עפרוני והוא בעל נוצות צהובות בהירות עד אפורות בהירות עם שרטוטים חומים עליהן.
ראשו גדול, מקורו קצר וזנבו ארוך.
הזכר משמיע קריאות גבוהות, בעיקר בבקרים.
מיני הפיפיון חיים רוב הזמן על הקרקע וגם מקננים עליה, בין העשבים.
כמו רוב העופות הם מונוגמיים והזוג יתקוף מסיגי גבול.
פיליפה בנט-וורנר היא שחקנית אנגלייה.
בנט-וורנר נולדה בבנברי שבאוקספורדשייר ולמדה בית הספר סיינט אדוארד שבאוקספורד ובלוסי קלייטון קולג'.
מוצאה הוא מג'מייקה ומסנט קיטס ונוויס.
הקריירה שלה החלה ב-1999 כשהופיעה במחזמר "מלך האריות" בהפקה של ג'ולי טיימור בתפקיד נלה הצעירה.
בשנת 2006 התקבלה בנט-וורנר לאקדמיה המלכותית לאמנות הדרמה ולוהקה לתפקיד אמי תיבודו במחזמר "קרולין, או שינוי", עליו הייתה מועמדת לפרס השחקן החדש של 2007 שהוענק על ידי אתר WhatsOnStage.
היא המשיכה לככב בתפקיד ראשי במחזה "ניצחון" מאת אתול פוגרד עבור להקת התיאטרון פיטר הול, ובספטמבר 2007 התחילה ללמוד ב-RADA.
ב-2010 סיימה בנט-וורנר את לימודיה ב-RADA, אבל עזבה לפני סיום הלימודים כדי לשחק בתפקיד סופי במחזה "Ruined" מאת לין נוטייג' בתיאטרון אלמיידה.
לפני סיום הקורס הוענק לה פרס הרדיו קרלטון הובס היוקרתי.
אחרי "Ruined" השתתפה בנט-וורנר במחזה לשני שחקנים "קוקודיל" מאת פרנק מקגינס יחד עם שינייד קיוזאק.
בהמשך לוהקה לתפקיד קורדליה בהפקה של מייקל גרנדייג' של מחזה "המלך ליר" בכיכובו של דרק ג'קובי בתפקיד הראשי.
לפני תחילת החזרות היא הופיעה בתפקיד קטן בסדרה הקומית "בואו לטוס איתי" עם דייוויד ואליאמס ומאט לוקאס, ובסדרה "Case Histories" לצדו של ג'ייסון אייזקס.
בנט-וורנר זכתה בפרס איאן צ'ארלסון על הופעתה במחזה "המלך ליר".
עוד שיחקה בתפקיד דניס במחזה חדש מאת די סי מור "The Swan" - תפקיד שנכתב עבורה - בתיאטרון הלאומי.
אחר כך במחזה "ריצ'רד השני" גילמה את המלכה איזבל לצדם של אדי רדמיין בתפקיד ריצ'רד ואנדרו באקן בתפקיד בולינגברוק.
היא קיבלה תגובות חיוביות מהמבקרים, ובהם קייט באסט מהאינדפנדנט שכתבה "על שניהם (רדמיין ובאקן) מאפילה פיפה בנט-וורנר, בתפקיד הקמע של איזבל, אשתו של ריצ'רד".
ב-2012 שיחקה בנט-וורנר בתפקיד ראשי בדמות במחזה "The Witness" מאת ויוויין פרנצמן שהועלה בתיאטרון רויאל קורט.
היא קיבלה ביקורות נלהבות על הופעתה.
ב-2012 הייתה בנט-וורנר מועמדת לפרס התיאטרון של איבנינג סטנדרד בקטגוריית השחקנית הטובה ביותר לצדן של קייט בלאנשט ואיילין אטקינס.
שנה סרט תפקיד הערות 2016 מטופל אפס לינדה 2016 להתבודד אמילי 2017 נקמה זרה מריסה לוויט 2018 ג'וני אינגליש 3.0 לזלי 2019 גרייוול ג'יימי2022 שרלוטה ברברה דיבוב תראו אותם רצים אן סאוויל 2024משחק השקר אסתר TBABaron Day BarracksThe Magic Faraway Tree האנה
1999 "מלך האריות", נלה הצעירה, תיאטרון ליסאום
2006 "קרולין, או שינוי" מאת טוני קושנר, אמי תיבודו, התיאטרון המלכותי הלאומי
2007 "ניצחון" מאת אתול פוגרד, ויקי, התיאטרון המלכותי בבאת'
2010 "Ruined" מאת לין נוטייג', סופי, תיאטרון אלמיידה
2010 "Crocodile" מאת פרנק מקגינס, נערה, ריברסייד סטודיוס
2010 "המלך ליר" מאת ויליאם שייקספיר, קורדליה, דונמר ורהאוס, BAM
2011 "The Swan" מאת די סי מור, דניז, התיאטרון המלכותי הלאומי
2011 "ריצ'רד השני" מאת ויליאם שייקספיר, המלכה איזבל, דונמאר ורהאוס
2012 "The Witness" ויוויאן פרנצמן, אלכס, תיאטרון רויאל קורט
2015 "The Beaux' Stratagem", מאת ג'ורג' פרקהר, דורינדה, התיאטרון המלכותי הלאומי
פיפיאנה מידמה (בהולנדית: Vivianne Miedema; נולדה ב-15 ביולי 1996 בהולנד) היא כדורגלנית הולנדית, המשחקת בעמדת החלוצה בקבוצת מנצ'סטר סיטי בסופר ליג.
מידמה נחשבת לאחת השחקניות הטובות בעולם, היא מלכת השערים בכל הזמנים של נבחרת הולנד ומובילה את טבלת מבקיעות השערים בכל הזמנים בסופר ליג.
מידמה נולדה ב-15 ביולי 1996 בהוחפיין שבהולנד, וכיום היא מתגוררת כמרחק חצי שעה צפונית ללונדון.
אחיה הצעיר, לארס, הוא גם כן כדורגלן שנכון ל-2020 משחק בדן בוס.
מידמה יצאה מהארון בתור לסבית ונמצאת בזוגיות עם חברתה לקבוצת ארסנל, בת' מיד האנגלייה.
מידמה החלה את הקריירה בגיל 15 בהירנביין, ולפי הדיווחים היא הפכה לכדורגלנית הצעירה ביותר ששיחקה בליגה ההולנדית לנשים.
עם 39 שערי ליגה בעונת 2013/14 היא זכתה בתואר מלכת השערים.
ביוני 2014 חתמה בבאיירן מינכן ובעונת 2014/15 היא זכתה עימה בתואר ליגה ראשון מאז 1976 של הקבוצה, והיא עשתה זאת גם ללא הפסד.
שנה אחר כך מידמה עזרה להם להגן על התואר.
היא עברה למועדון האנגלי ארנסל במאי 2017 וב-29 באוקטובר אותה שנה היא כבשה את שערה הראשון בה נגד אברטון.
במשחק הראשון לעונת 2018/19 מידמה כבשה שלושער בניצחון 0–5 על ליברפול.
ב-1 בדצמבר במשחק נגד בריסטול סיטי מידמה הייתה שותפה לניצחון הגדול ביותר בהיסטוריית הפרמייר ליג כאשר ארסנל ניצחה אותה 0–11, והיא כבשה 6 שערים ובישלה עוד ארבעה.
בסיום אותה עונה היא הייתה לכובשת המצטיינת עם 22 שערים ונבחרה לשחקנית הטובה ביותר.
גם בליגת האלופות לנשים מידמה הראתה את יכולת הכיבוש הטובה שלה כאשר כבשה רביעייה לרשתה של סלביה פראחה ב-16 באוקטובר 2019. חמישה ימים אחר כך לאותו משחק היא נכללה ברשימת כדור הזהב לנשים.
ביולי 2024 חתמה מידמה בשורות מנצ'סטר סיטי
מידמה עשתה את הופעת הבכורה שלה ב-26 בספטמבר 2013 בניצחון 0–4 על אלבניה.
באליפות אירופה עד גיל 19 של 2014 היא הייתה חיונית לזכייתה של הולנד בטורניר, כשכבשה שישה שערים כולל את השער המנצח במשחק הגמר נגד ספרד.
היא זכתה בתואר מלכת השערים ונבחרה לשחקנית המצטיינת.
במשחקי המוקדמות של מונדיאל 2015 העפילה הולנד בפעם הראשונה בתולדותיה, ומידמה סיימה כמלכת השערים של סיבוב המוקדמות עם 16 שערים כולל שלושער מנצח במשחק האחרון נגד איטליה שנגמר בתוצאה 2–3. למרות היותה עדיין לשחקנית שרק בתחילת שנות העשרים בחייה היא הוזכרה באופן נרחב כ"חלוצה המחוננת ביותר באירופה".
במונדיאל עצמו הולנד סיימה את דרכה בשמינית הגמר נגד יפן.
מידמה הייתה שותפה לזכייתה של הולנד ביורו 2017 שנערך על אדמתה, עם ארבעה שערים.
במשחק חצי הגמר נגד אנגליה כבשה בניצחון 0–3 ובגמר היא כבשה ובישלה צמד שערים נגד דנמרק במשחק שנגמר בתוצאה 2–4. היא סיימה במקום השני במלכות השערים אחרי ג'ולי טיילור האנגלית.
טורניר גדול אחר כך, מונדיאל 2019, מידמה הפכה למלכת השערים בכל הזמנים של הנבחרת עם 60 שערים במשחק נגד קמרון בשלב הבתים.
ברבע הגמר כבשה צמד נגד איטליה ועזרה להולנד להגיע עד לגמר, בו הפסידה לארצות הברית 2–0.
מלכת השערים בליגה ההולנדית והבלגית: 2013/14
השחקנית והכובשת המצטיינת באליפות אירופה עד גיל 19: 2014
השחקנית המצטיינת בפרמייר ליג: 2018/19
כדורגלנית השנה של ה-BBC: 2021
מובילה את טבלת מבקיעות השערים בכל הזמנים: 64
מעורבות בהכי הרבה שערים: 75
הכי הרבה שלושער במחצית הראשונה: 2
הכי הרבה שערים בעונה: 22
הכי הרבה שערים במשחק: 6
מעורבות בהכי הרבה שערים במשחק: 10 (6 שערים ו-4 בישולים)
השחקנית הראשונה שהבקיעה מול כל הקבוצות המשחקות בליגה
הכי הרבה שערים בנבחרת עד גיל 17: 14
הכי הרבה שערים בנבחרת: 85
הכי הרבה שערים במשחק במסגרת התמודדות בין נבחרות עד גיל 17 של אופ"א: 8
הכי הרבה שערים בקמפיין מוקדמות הגביע העולמי: 16
הכי הרבה שערים בטורניר אולימפי אחד: 10
פיפ ופוזי היא סדרת הנפשה ממוחשבת לילדים.
הסדרה מבוססת על סדרת ספרים באותו השם מאת אקסל שפלר וקמילה ריד.
הסדרה כוללת את הספרים "הבלון הגדול", "הקורקינט של פיפ", "לילה בלי צפרדי" ועוד.
סדרת הטלוויזיה שודרה לראשונה בישראל ב-6 ביוני 2021 בערוץ הופ!.
לסדרה יש עונה אחת המכילה 30 פרקים באורך כ-8 דקות.
פיפ ופוזי הם החברים הכי טובים.
הם משחקים בבית, בפארק, בארגז החול, בשלג, בימים שמשיים ובימים גשומים.
הם מכינים דברים, מספרים סיפורים וממציאים ביחד משחקים.
במאי הדיבוב של הסדרה הוא דור סרוגו ומפיקת הסדרה היא ענבר שטגר עזרא.
שם הדמותמדבב/ת בעבריתפיפאריאל לינדזןפוזיליה שפיראזאקעמית מטלוןג'מילהשני אליהופרנקייובל בלכרוביץ'
בריגדיר פיליפ יו ויטבי היקס CBE DSO MC היה קצין של הצבא הבריטי במהלך מלחמת העולם הראשונה והשנייה.
היקס נולד ב-25 בספטמבר 1895 בוורוויק, ווריקשייר.
בנם של ד"ר פיליפ היקס והסופרת ביאטריס ויטבי, הוא התחנך בווינצ'סטר קולג' בהמפשייר.
במאי 1918, היקס עבר לגדוד ה-1, רגימנט ווריקשייר המלכותי, שהיה חלק מהבריגדה ה-10 של הדיוויזיה הרביעית.
במהלך שירותו בדיוויזיה הרביעית הוענק לו עיטור הצלב הצבאי בשנת 1918, במהלך מתקפת מאה הימים בחודשים האחרונים של המלחמה.
ב-8 בנובמבר 1918 היקס אוזכר שוב בשדרים.
היקס נשאר בצבא לאחר מלחמת העולם הראשונה, וקודם לקפטן בינואר 1922. הוא שירת בהודו הבריטית בין נובמבר 1924 לינואר 1926. בשנה שלאחר מכן, ב-19 בנובמבר 1927, הוא התחתן עם פטי פאנשאו, בתו של בריגדיר ליונל ארתור פאנשאו.
נולדו להם שני ילדים, בן ובת.
בנובמבר 1924 הפך היקס לעוזרו של מפקד המחוז בקראצ'י עד ינואר 1926. במרץ 1931, הוא חזר לרגימנט ווריקשייר המלכותי, והצטרף לגדוד ה-2 בח'רטום.
המינוי הבא שלו היה כקפטן המטה במחוז גרנזי ואולדרני בין אפריל 1933 למרץ 1936, אז הועלה לדרגת מייג'ור.
בינואר 1937 חזר היקס לגדוד ה-2, רגימנט ווריקשייר המלכותי, שחזר כעת לממלכה המאוחדת ובסיסו במחנה טידוורת'.
הוא נשאר עם הגדוד ה-2 עד ינואר 1939, אז עבר שוב לגדוד ה-1, רגימנט ווריקשייר המלכותי, ששרת בפאיזאבאד באותה עת.
בתחילת מלחמת העולם השנייה, היקס עדיין היה מייג'ור, אך הועלה לדרגת לוטננט קולונל בפועל במאי 1940, ומונה למפקד הגדוד ה-2, רגימנט ווריקשייר המלכותי, אשר מפברואר 1940 שירת בחטיבה ה-144 של דיוויזיית הרגלים ה-48 (דרום מידלנד).
לגדוד היה חלק נכבד בקרב דנקרק, חלק מהקרב על צרפת, עליו עוטר היקס באות השירות המצוין.
בשנת 1942, היקס קיבל את הפיקוד על החטיבה המוטסת ה-1, חלק מהדיוויזיה המוטסת ה-1, ובשנת 1943 הועלה לדרגת בריגדיר.
במהלך מבצע לדברוק – חלק מפלישת בעלות הברית לסיציליה – הדאון של היקס נחת בים מהחוף.
היקס ושאר האנשים שהיו על הסיפון החליטו לשחות לחוף.
לאחר שהגיע לחוף הוא אסף כוח ותקף סוללת ארטילריית חופים.
על מעשיו בסיציליה זכה היקס באות השירות המצוין השני.
במהלך קרב ארנהם, חלק ממבצע מרקט גארדן, בלילה שבין 17 ל-18 בספטמבר, דווח על מפקד הדיוויזיה המוטסת הראשונה, מייג'ור גנרל רוי אורקהארט, כנעדר ובריגדיר היקס קיבל את הפיקוד על הדיוויזיה המוטסת ה-1 במהלך תקופה מכרעת.
לאחר שהקרב הסתיים, כתב פילדמרשל סר ברנרד מונטגומרי במכתב לראש המטה הכללי הקיסרי (CIGS), פילדמרשל סר אלן ברוק, כי "אין ספק שהיקס עשה עבודה טובה מאוד בארנהם, אבל גם אין ספק שזה היה יותר מדי עבורו והוא אינו כשיר כעת להילחם שוב בקרב במלחמה זו".
מונטגומרי המשיך והמליץ כי היקס ימונה למפקד על אזור באנגליה או מעבר לים.